Document ID: 32008D0177

KOMISIJOS SPRENDIMAS
2008 m. vasario 25 d.
iš dalies keičiantis Sprendimą 96/550/EB, leidžiantį taikyti tam tikrus kiaulių skerdenų klasifikavimo būdus Suomijoje
(pranešta dokumentu Nr. C(2008) 692)
(Tekstas autentiškas tik suomių ir švedų kalbomis)
(2008/177/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1984 m. lapkričio 13 d. Tarybos reglamentą (EEB) Nr. 3220/84, nustatantį Bendrijos kiaulių skerdenų klasifikavimo skalę (1), ypač į jo 5 straipsnio 2 dalį,
kadangi:
(1)
Komisijos sprendimu 96/550/EB (2) Suomijoje leidžiama taikyti du kiaulių skerdenų klasifikavimo būdus (Hennessy grading probe (HGP4), Intrascope/Optical probe).
(2)
Suomija paprašė Komisijos leisti atnaujinti vieną formulę ir taikyti vieną naują kiaulių skerdenų klasifikavimo būdą ir 1985 m. spalio 24 d. Komisijos reglamento (EEB) Nr. 2967/85, nustatančio išsamias Bendrijos kiaulių skerdenų klasifikavimo skalės taikymo taisykles (3), 3 straipsnio 3 dalyje numatyto protokolo antroje dalyje pateikė bandomųjų išpjaustymų rezultatus.
(3)
Išnagrinėjus šį prašymą paaiškėjo, kad šių klasifikavimo būdų sąlygos yra įvykdytos.
(4)
Todėl Sprendimas 96/550/EB turėtų būti atitinkamai iš dalies pakeistas.
(5)
Šiame sprendime numatytos priemonės atitinka Kiaulienos verslo vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 96/550/EB iš dalies keičiamas taip:
1)
1 straipsnio pirma pastraipa papildoma šia įtrauka:
„-
prietaisą AutoFom ir su juo susijusius vertinimo metodus, kurių aprašymas pateikiamas priedo 3 dalyje;“
2)
Priedas iš dalies keičiamas pagal šio sprendimo priedą.
2 straipsnis
Šis sprendimas skirtas Suomijos Respublikai.
Priimta Briuselyje, 2008 m. vasario 25 d.

Labels: 12
18
17